text: VitnisburðarKristnilívKirkja og samkomaMentan og SamfelagAndaktBóka- og filmsumrøðurBloggurUng
text: #000000
text: MyndasavnSangir og akkordirTalusavnTilmeldingar til tiltøkKalendariNethandil
text: #000001
text: Hvør menniskjafatan verður við yvirlutan í samkomunum? Í kirkjunum er spurningurin um samkyndar relatiónir í brennideplinum. Men LGBT snýr seg um nógv annað. Í veruleikanum er hetta ein nýggj mannfrøði – ein nýggj menniskjafatan, ið verður leidd inn, men sum sjáldan verður greinað og grundgivin.Fyri stuttum var tiltakið Pride hildið í Washington DC. Samrøða verður gjørd við tvær ungar gentur, ið tóku lut, og uppá spurningin um, nær tær vistu, at tær vóru samkyndar, svarar onnur teirra(og nú er um at hava tunguna mitt í munninum í øllum seksuellu heitunum):
text: #000002
text: Samrøða við unga gentu. ”Eg haldi, eg var um 10 ára aldur, tá eg byrjaði at umhugsa, um eg var ”tví”, og síðani tá hevur tað verið eins og ein glíðibreyt, tí eg støðugt spurdi meg sjálva, um eg var tví, omni, lesbisk ella pan. So við og við havi eg sæð, at eg eri ein djeikari. Tað byrjaði, tá eg var á leið 10 ár. Eg var ikki liðugt myndað frá byrjan av, men eg fann út av, ”hey, tað er ein møguleiki”. Eg eri kynsdjeikari, transmask og djeikari.”
text: #000003
text: Hvat er ’transmask’ spyr spyrjarin og fær svarið ”Transkmask eru menniskju, ið eru undir teirri ikki-bineru regnverjuni(paraplyini) sum identifisera seg sum ella vísa seg fram sum maskulin.”Í kirkjunum er spurningurin um samkynd sambond í brennideplinum. Men tað snýr seg um so nógv meira enn hetta. Tað snýr seg um allar kombinatiónirnar av stavum: LGBTQ, ella sum tað ofta verðu rópt: LGBTQ+, har + merkir enn fleiri frábrigdi. Í roynd og veru er hetta ein heilt nýggj mannfrøði – ein nýggj menniskjafatan, ið verður tikin fram, men sum sjáldan verður greinað nærri ella grundgivin.Spurningurin hevur nógvar síðir. Ein ítøkilig síða er, hvussu barna- og ungdómsarbeiði kirkjunnar fer at verða formað við støði í hesi nýggju hugmyndafrøðini í framtíðini, sum longu nú er í gildi í Svenska Kyrkan, og sum nú verður kjakað í EFK(Evangeliska Frikyrkjan). Vanliga hevur upprunastøðið verið, at Gud hevur skapað okkum í síni mynd, sum mann og kvinnu. Skal sunnudagsskúlin nú við støði í óendaliga nógvum møguleikum hjálpa børnunum til at kanna og umhugsa, hvørji menniskju júst tey nú eru, tá tað kemur til kynssamleika og seksualitet?
text: #000004
text: Malmø hevur í næstum sítt Pride. Í Kyrkans Tidning taka tveir prestar upp spurningin um polyamori, tað vil siga ”at kunna kenna romantiskan kærleika til meira enn ein persón í senn”. Við støði í próvgrundini, at Gud er kærleiki, ynskja tey at víðka perspektivið frá tveysemi til fleirsemi, at bjóða stýrandi reglum av og lurta eftir, hvat menniskju persónligt halda, at trúskapur merkir. Byrjanarstøðið er, at Gud hevur skapað okkum til eitt ríkt margfeldi í brakandi ælabogalitum.Spurningurin um syndafallið og tess avleiðingar, og hvat synd er er sjónskt í síni fráveru.
text: #000005
text: Vit standa yvir fyri eini nýggjari skapannargudfrøði, eitt nýtt sýn upp á hjúnaband, kærleika og trúskap – og hvat tað vil siga at vera eitt menniskja.
text: #000006
text: Stefan Gustavsson er gudfrøðingur og heimskendur fyri sítt apologetiska virki. Hann hevur skrivað eina røð av bókum. Stefan er leiðari í svenska Apologia
text: #000007
text: Tit vóru mong, sum ávaraðu ímóti hesum fyri meira enn 10 árum síðan, tá spurningurin um samkynt hjúnalag av álvara kyknaði upp á fyrsta sinni. Ein av okkara próvgrundum tá var, at um so er, at hjúnabandið verður definerað umaftur á kynssíðuni, so opnar tað eisini upp fyri øðrum síðum, eitt nú hvussu nógv eru í hjúnalagnum.Tað er her, vit nú eru.Próvgrundin hjá LGBT-umhvørvinum var ofta, at hetta ikki fer at ávirka hini: ”Tit kunnu gifta tykkum við øðrum av hinum kyninum, júst sum tit áður hava gjørt, hetta fær ongan týdning hjá tykkum og ongin munur verður. Tað einasta, ið hendir, er, at vit eisini fáa atgongd til hjúnabandið”. Í dag síggja vit, at hetta ikki er satt. Alt hetta førdi við sær eitt nýtt og øðrvísi sýn upp á menniskja, likamið og seksualitetin, ið ávirkar øll í komandi ættarliðum.
text: #000008
text: Fyri mong kristin er tað pínufult at taka støðu til hesar spurningar – og spurningarnir eru skilligt pínufullir fyri tey, ið kenna seg sum LGBT-persónar. Tí leita vit eftir neyðsemjum, har kirkjan opnar upp fyri tveimum ymiskum sjónum, og so verður vónað, at tað er loysnin. Men hetta er ein bláoygdur hugsunarháttur.Yvirfyri hvørjari aðrari standa tvær grundleggjandi ósambæriligar áskoðanir og við framtíðini í huga fer onnur av hesum at taka við í samkomunum. Hvør tað verður, er treytað av, hvørja støðu vit taka nú.
text: #000009
text: Hesin bloggur varð nýttur sum leiðari í svenska dagblaðnum Världen idag 17. juni 2022 Stefan Gustavsson er gudfrøðingur og heimskendur fyri sítt apologetiska virki. Hann hevur skrivað eina røð av bókum, og fleiri av hesum eru umsettar til danskt, eitt nú ’Skeptikerens guide til Jesus’. Stefan er leiðari í svenska Apologia – center for kristen apologetik.
text: #000010
text: Myndir: Methøg luttøka á Manslegun
text: #000011
text: Ólavur Jacobsen og Carsten Fonsdal Mikkelsen trúboðarar hjá Heimamissiónini vóru við til møtini í Vigeland í vikuskiftinum 23-25. juni. Millum møtini tosaðu teir saman um nakað av tí, sum teir høvdu v...
text: #000015
text: Mong her í Føroyum fylgja spent við norsku frásøgnunum um veking kring Vigeland Bedehus. Tað er hugaligt at hoyra so góð tíðindi, og tað er kanska eyka hugaligt hesaferð. Fyrst og fremst tí, at tað er...
text: #000017
text: Tú hevur møguliga hoyrt tíðindini um andaligu vekingina á fróðskaparsetrinum Asbury, har ein vanlig gudstænasta endaði við eini framhaldandi lovsangsløtu, har fólk játta sínar syndir, og gleðast um fr...
text: #000021
text: Kirkjuliga Heimamissiónin hevur í mong ár havt ein fastan talvudag í kirkjum okkara. Talvudagurin er vanliga sexagesima sunnudag (sunnudagin fyri føstuinngang), sum í ár er 12. februar. Virksemið hjá ...
text: #000023
text: Hóast nýggja missiónshúsið í Rituvík er dupult so stórt sum tað gamla, so var sum sild í tunnu til vígsluna sunnudagin. Formaðurin í stýrinum í Rituvík, Hjalmar Hansen, formaðurin í Kirkju...
text: #000025